**Indokolás**

**Zalacsány község Önkormányzata Képviselő-testületének**

**a helyi iparűzési adóról szóló 13/2020. (XII.8.) önkormányzati rendelet megalkotásához**

**Általános indokolás**

Az egyes adótörvények módosításáról szóló 2020. évi CXVIII. törvény 99. §-a 2020. november 27. napjától hatályon kívül helyezte a helyi adókról szóló 1990. évi C. törvénynek (Htv.) az ideiglenes jelleggel végzett iparűzési tevékenységre vonatkozó rendelkezéseit, melyre tekintettel indokolt Zalacsány község Önkormányzata Képviselő-testületének a helyi iparűzési adóról szóló 7/1999. (VI. 29.) önkormányzati rendeletének felülvizsgálata. Mivel a 7/1999. önkormányzati rendelet tartalmaz olyan eljárási rendelkezéseket, amelyek módosítása a törvénnyel való megfelelés érdekében indokolt és a helyi iparűzési adóra vonatkozó mérték nem kerül módosításra, továbbá a Htv-ben biztosított kedvezményen, mentességen túl nem tartalmaz kedvezményt vagy mentességet, ezért célszerűbb új rendelet létrehozása .

ELŐZETES HATÁSVIZSGÁLAT

A rendeletalkotás

1. társadalmi-gazdasági hatása: A rendelet-tervezetnek gazdaságélénkítő hatása nincs
2. költségvetési hatása: A rendelet elfogadásának kisebb költségvetési kihatása van.
3. környezeti, egészségi következményei: nem releváns.
4. adminisztratív terheket befolyásoló hatása: nem releváns
5. egyéb hatása: nincs.

A rendelet megalkotásának szükségessége: Törvényi kötelem.

A rendelet alkalmazásához szükséges feltételek:

- személyi: rendelkezésre áll,

- szervezeti: rendelkezésre áll,

- tárgyi: rendelkezésre áll,

- pénzügyi: nincs.

Zalacsány, 2020. 12. 07.

 Nagy Lászlóné

 polgármester